open-index/open-wikipedia-markdown huggingface dataset:
Vilks (zvaigznājs)

**Vilka** zvaigznājs ir blāvs dienvidu puslodes zvaigznājs. Senāk, kad tam vēl nebija dots atsevišķs nosaukums, to uzskatīja par Centaura medījumu.

## Ārējās saites
Baltazars fon Bergmanis

**Baltazars fon Bergmanis** (, dzimis , miris ) bija vācbaltiešu jurists, galma padomnieks, rakstnieks, masons.  Mūža nogalē ierosinājis izveidot biedrību apgaismības ideju izplatīšanai Vidzemē ar nolūku veicināt latviešu valodas mācīšanos vācbaltiešu vidē un periodiski izdot žurnālu. Šāda biedrība, galvenokārt starp Vidzemes mācītājiem, darbojās arī pēc brīvmūrnieku ložu apturēšanas 1794. gadā un viens no tās vadītājiem bija Mālpils mācītājs Johans Gotfrīds Ageluts.

## Dzīvesgājums
Dzimis 1736. gadā Ādažos, mācītāja Baltazara Bergmaņa ģimenē. Mācījās skolā Veimārā, studēja tieslietas Jēnas Universitātē. No 1761. līdz 1763. gadam strādāja par baznīcas notāru Cēsīs. No 1763. līdz 1767. gadam Bergmanis bija Krievijas Impērijas galminieka un brīvmūrnieka grāfa Lestoka sekretārs, no 1764. līdz 1773. gadam - tieslietu kolēģijas advokāts Pēterburgā. No 1773. līdz 1783. gadam Baltzars fon Bergmanis bija Vidzemes hoftiesas loceklis.

## Darbošanās kā masonam
Viens no sava laika ievērojamākajiem Striktās Observances brīvmūrnieku vadoņiem. 1765. gadā - Rīgas masonu ložas *[[Rīgas loža "Pie zobena"|Zum Schwerdt]]* dibinātājs. No 1768. līdz 1769. gadam Bergmanis Sanktpēterburgas kapitula „Fēnikss” loceklis. 1773. gadā Sanktpēterburgas ložas *Urania* dibinātājs un goda loceklis. No 1773. līdz 1779. gadam Rīgas ložas *Zum Schwerdt* vadītājs - krēsla meistars. 1778. gadā - Volfenbiteles konventa delegāts. 1782. gadā viņš bija Striktās Observances VII. provinces Jelgavas prefektūras *Tempelburg* kapitulārs un Rīgas prefektūras kapitula komturs ar vārdu *Balthazar equee a columna aurea coronata*, Striktās Observances VIII. provinces Maskavas kapitula (priorāta) loceklis.

## Livonijas monētu kolekcija

Berlīnes astronoms Johans Bernulli (1744-1807) savās atmiņās par uzturēšanos Rīgā 1778. gada septembrī rakstīja, ka Vidzemes hoftiesas locekļa Baltazara fon Bergmaņa kolekcija esot īpašas redzēšanas vērta, jo tā sastāvot no visām Livonijas monētām un medaļām.
Saskaņā ar B. fon Bergmaņa testamentu viņa Livonijas monētu kolekcija bija jāpārdod Himzeļa muzejam, kas no šī piedāvājuma atteicās un tādēļ viņa atraitne Anna Margarēta Bergmane kolekciju aizveda sev līdzi uz Pēterburgu, kur 1804. gadā izsolē to iegādājās Pēterburgas vērtspapīru spiestuves tehniskās nodaļas vadītājs Jākobs Reihels (1780-1856). Pēc J. Reihela nāves viņa medaļu un monētu kolekcijas iegādājās Ermitāžas muzejs.

## Darbi
**Fata Livoniae. Die natali auspicatissimo serenissimi principis Ernesti Augusti Constantini ducis Saxoniae Iuliaci Cliviae Montium Angariae Westphaliaeque rel. principis et Domini Nostri clementissimi in florentissimo celeberrimoque gymnasio Guilelmo-Rujen, 1794 ([Rujen : G. Bergmann])*

## Literatūra
* Eugen Lennhoff, Oskar Posner. Internationales Freimaurer-Lexikon. Amalthea-Verlag. Wien, 1932
* Ernest Friedrichs. Die Freimaurerei in Russland und Poland. Büchler & Co. Bern, 1908

## Atsauces

## Ārējās saites
* 
* TLÜAR rahvusbibliograafia isikud
Sex Pistols

***Sex Pistols*** bija angļu pankroka grupa, kas izveidota 1975. gadā Londonā. Sākotnēji grupa sastāvēja no vokālista Džonija Rotena, ģitārista Stīva Džounsa, bundzinieka Pola Kuka un basģitārista Glena Metloka (kuru vēlāk aizvietoja Sids Višess). Lai arī *Sex Pistols* darbība ilga tikai trīs gadus, un grupa izdeva tikai četrus singlus un vienu studijas albumu *[[Never Mind the Bollocks, Here's the Sex Pistols]]*, tā viennozīmīgi ir viena no populārākajām un ietekmīgākajām pankroka grupām.

1978. gada janvārī vētrainās ASV tūres beigās Džonijs Rotens pameta grupu. Lai arī grupas menedžeris Malkolms Maklarens vēlējās turpināt grupas darbību, tajā pašā gadā *Sex Pistols* izjuka. 1979. gada februārī Sids Višess mira no heroīna pārdozēšanas.

1996. gadā Rotens, Džounss, Kuks un Metloks apvienojās, lai dotos *Filthy Lucre* turnejā. Viņi organizēja arī citas apvienošanās turnejas 2002., 2003. un 2007. gadā.

## Ārējās saites
Lūpas

thumb|250px|Lūpas
**Lūpas** () ir cilvēka un daudzu citu dzīvnieku mutes ārējais orgāns. Lūpas ir gremošanas orgānu sistēmas sākums. Lūpas tiek izmantotas arī, lai skūpstītos. Lūpas nodrošina arī cilvēka spēju runāt.

## Uzbūve
Lūpu galveno masu veido mutes gredzenmuskulis (*m.orbicularis oris)*. Lūpām izšķir trīs daļas — ādas, pārejas un gļotādas daļu.

### Histoloģija
**Ādas daļu** klāj āda ar matiem. Ādā ir tauku un sviedru dziedzeri, kā arī matu folikuli. To sedz daudzkārtains plakans epitēlijs ar raga slāni.

**Pārejas daļa** ir lūpas sārtā daļa. To veido daudzkārtains plakans epitēlijs ar pārragošanas pazīmēm, tajā iespiežas saistaudu kārpiņas. Šīs kārpiņas ir labi apasiņotas, tieši kapilāri piešķir lūpām sārto krāsu. Kārpiņās ir arī daudz jušanas receptoru, kā arī Meisnera ķermenīši.

Tāpēc šī zona ir ļoti jutīga pret pieskārieniem un temperatūras svārstībām. Pārejas zonas kārpiņu slāņa irdenajos saistaudos ir labi attīstīts venozais pinums un ir ļoti daudz limfātisko kapilāru. Zem kārpiņu slāņa ir blīvie neregulārie saistaudi. Pārejas daļā nav matu un sviedru dziedzeru, bet ir brīvie tauku dziedzeri, kuru izvadi atveras epitēlija virsmā.

**Gļotādas daļu** sedz daudzkārtains plakans nepārragots epitēlijs, kaut gan atsevišķos virsējas kārtas epiteliocītos ir sastopamas keratohialīna granulas. Caur lūpas gļotādas saistaudiem iet mazo jaukto siekalu dziedzeru izvadi. Atroda arī daudz nervgaļu un nervu šķiedru kūlīšu.

## Atsauces
Citplanētieši

**Citplanētieši** var būt:

* ārpuszemes dzīvība
* "Citplanētietis" - Stīvena Spīlberga 1982. gada filma
North American X-15

**North American X-15** bija ASV pilotējama raķešlidmašīna no NASA X-lidaparātu sērijas. To izmantoja no 1959. līdz 1968. gadam. Lidmašīna tika izveidota virsskaņas lidojumiem (tās ātrums piecas reizes pārsniedza skaņas ātrumu) un lidojumiem ārpus atmosfēras. Tās misija bija izpētīt aerodinamiku, lidojot lielā ātrumā un augstumā. Pavisam tika izveidoti 3 šādi modeļi un ar tiem kopā tika veikti 199 lidojumi.

Lidmašīna vairākkārt pārsniedza pati savus ātruma rekordus. 1961. gada martā rekords bija 4,43 mahi, tā paša gada jūnijā — 5,27 mahi, novembrī — 6,04 mahi, bet  sasniedza 6,7 mahu lielu ātrumu (7374 km/h).

Lidmašīna veica arī jaunus augstuma rekordus. 1963. gadā tā lidoja 108 km augstumā — par 70 km augstāk nekā jebkura lidmašīna pirms tam. 13 lidojumos deviņi piloti pārsniedza 80 km augstumu, kurš ASV tiek uzskatīts par kosmiskās telpas robežu.

12 pilotu vidū bija arī Nīls Ārmstrongs — cilvēks, kurš vēlāk spēra pirmo soli uz Mēness. Ārmstrongs kosmosā lidoja arī agrāk - ar kuģi *[[Gemini-8]]*. Džozefs Engls, kurš 3 reizes ar X-15 pārsniedzis 80 km augstumu, vēlāk piedalījās "kosmiskās atspoles" *[[Space Shuttle]]* izmēģinājuma lidojumos, bet pēc tam - otrajā lidojumā kosmosā (STS-2). Lidojis kosmosā vēlreiz (STS-51-I). 

Ar X-15 iegūtos rezultātus NASA vēlāk izmantoja, būvējot kosmosa kuģus.

## Ārējās saites
Hiller X-18

**Hiller X-18** bija eksperimentāla kravas lidmašīna, ar kuras palīdzību mēģināja atrisināt problēmu, kad lidmašīna spētu pacelties un nolaisties vertikāli līdzīgi helikopteram, bet pēc tam pārietu uz ātru horizontālu lidojumu kā lidmašīna.

1950. gados dažādas firmas centās īstenot šādu koncepciju, taču bez īpašiem panākumiem. Galvenā problēma bija saglabāt celtspēju brīdī, kad lidmašīna pāriet no vertikāla lidojuma uz horizontālu. *Hiller X-18* bija pirmais mēģinājums uzbūvēt tā saukto *[[VTOL]]* () lidmašīnu. 13 tonnas smagais un 20 metrus garais lidaparāts startēja , atraujoties tikai četrus metrus no zemes. Pēc četrām dienām X-18 veica pirmo īsto lidojumu, kļūstot par pasaulē pirmo transporta lidmašīnu ar pagriežamajiem spārniem.

*X-18* bija samontēta no savu laiku nokalpojušām lidmašīnu daļām, tomēr startēja veiksmīgi. To raksturo kā stabilu un viegli manevrējamu. īpaši pārsteidza tas, ka pacelšanās laikā *X-18* uzņēma ātrumu no 0 līdz 160 km/h mazāk nekā piecās sekundēs.

Divdesmitajā izmēģinājuma lidojuma laikā apmēram 3300 metru augstumā lidaparāta mehānika pievīla, un, lai gan pilotam izdevās gaitu izlīdzināt, tas pielika punktu izmēģinājuma programmai.

Pieredze ar *X-18* sekmēja ''VTOL'' lidmašīnu attīstību — līdz pat mūsdienu *[[V-22 Osprey]]* modelim.
Ārpuszemes dzīvība

[thumb | Hipotētiska citplanētieša krūšutēls UFO muzejā [Dijarbakira|Dijarbakirā]]
**Ārpuszemes dzīvība** ir hipotētiska dzīvība, kas radusies un attīstījusies ārpus Zemes. Tā varētu sastāvēt no vienkāršiem mikroorganismiem līdz pat daudz attīstītākām civilizācijām nekā cilvēce.

Ar ārpuszemes dzīvības meklēšanu un pētīšanu galvenokārt nodarbojas astrobioloģija. Pagaidām ārpuszemes dzīvības esamība vēl nav zinātniski pierādīta, līdz ar to šo jēdzienu galvenokārt izmanto zinātniskajā fantastikā un ufoloģijas teorijās.

## Vēsture
Ārpuszemes dzīvības ideja parādījās pitagoriešu mācībā par dvēseļu ceļošanu no vienas apdzīvotas pasaules uz otru. Domu, ka zvaigznes ir tādas pašas Saules, ap kurām riņķo planētas, uz kurām var būt dzīvība, 16. gadsimtā izteica Džordāno Bruno, pamatojoties uz pitagoriešu un neoplatonisma idejām.
Kopš 20. gadsimta vidus, kad tehnoloģiju attīstības rezultātā cilvēcei pirmoreiz izdevās nokļūt kosmosā, un kopš 20. gadsimta beigām, kad izdevās atrast pirmās citplanētas, jautājums par ārpuszemes dzīvības pastāvēšanu kļuva arvien aktuālāks ne tikai Saules sistēmas ietvaros, bet arī citās zvaigžņu sistēmās.

### Mūsdienās
Izmantojot dažādus pašgājējus un starplanētu zondes, ārpuszemes dzīvības pazīmes meklē uz Marsa, kā arī atsevišķiem Jupitera un Saturna pavadoņiem kā, piemēram, uz Eiropas un Encelada. Tāpat, izmantojot dažādas observatorijas un kosmiskos teleskopus, astronomi meklē dzīvības pazīmes arī uz citplanētām, pētot to atmosfēru sastāvu ar spektroskopijas metodi.

2023. gadā par šo tēmu bija diskusijas Kongresa Senātā, kur sarunu gaitā neguva apstiprinājumus citplanētiešu eksistencei. 2024. gadā Pentagons norādīja, ka nav pierādījumu, ka ASV valdība būtu jebkādā veidā saskārusies ar citplanētiešiem. ASV bijušais prezidents Baraks Obama uz jautājumu, vai citplanētieši ir īsti, atbildēja: "Viņi ir īsti, bet es tos neesmu redzējis. Viņi netiek turēti 51. zonā. Tur nav neviena pazemes objekta, ja vien nav šīs milzīgās sazvērestības, kas tiek slēpta no Amerikas Savienoto Valstu prezidenta." 2026. gadā prezidents Donalds Tramps uzdeva ASV aizsardzības ministram Pītam Hegsetam un citiem aģentūru vadītājiem apkopot un publiskot visus failus, kas saistīti ar citplanētiešu un ārpuszemes dzīvību, neidentificētām gaisa parādībām un neidentificētiem lidojošiem objektiem (NLO), kā arī jebkādu citu informāciju, kas saistīta ar "šiem ļoti sarežģītajiem, bet ārkārtīgi interesantajiem un svarīgajiem jautājumiem".

## Skatīt arī

* Astrobioloģija
* Dzīvība
* Fermi paradokss
* Neidentificēts lidojošs objekts (NLO)

## Atsauces

## Ārējās saites

* ''Encyclopaedia Britannica'' ieraksts
X-20 Dyna-Soar

thumb|300px|Mākslinieka skatījums uz lidaparātu.

**X-20 Dyna-Soar** bija ASV Gaisa spēku programma, kura paredzēja izstrādāt kosmosa lidmašīnu, kas domāta militāriem nolūkiem. Šī programma tika izstrādāta no 1957. gada līdz 1963. gadam, bet tā arī netika pabeigta. Tika uzbūvēts tikai viens modelis reālajā lielumā, bet tas tā arī nepiedzīvoja savu pirmo lidojumu.

*X-20* ir iegājusi vēsturē kā pati slavenākā eksperimentālā lidmašīna, kas tā arī netika uzbūvēta. Bija paredzēts, ka *X-20* būs pasaulē pirmais kosmoplāns - tas no zemes pacelsies kā raķete, bet nosēdīsies kā lidmašīna. Taču jau no paša sākuma ambīcijas bija nereālas, un lidaparāts tā arī nekad nenonāca ražošanā. *X-20* būtu bijusi izmantojama gandrīz vai jebkādiem mērķiem. Tai ne tikai bija jālido kosmosā, bet arī jāpalaiž orbītā satelīti un jāpilda iznīcinātāja, bumbvedēja un miniatūras kosmiskās stacijas funkcijas.

1963. gadā līdzekļi bija izsīkuši. Taču tobrīd inženieri jau bija radījuši daudzus veiksmīgākus risinājumus, ko vēlāk izmantoja, piemēram, *[[Space Shuttle Columbia|Columbia]]* projektā - pirmajā kosmoplānā, kas 1981. gadā aplidoja zemeslodi.

## Ārējās saites
Volkswagen Eos

2007.gada ''Eos''|thumb|300px
***Volkswagen Eos*** ir četru sēdvietu kabriolets, kuru sāka pārdot 2006.gadā, un tas ir *[[Volkswagen Cabrio]]* pēctecis. *Eos* ir pirmais *[[Volkswagen]]* sporta *[[coupe]]* kopš 1995. gada *[[Volkswagen Corrado]]*. Eos grieķu mitoloģijā ir rītausmas dieve.

## Ārējās saites
Volkswagen Passat

thumb|300x300px|2019. gada ''Passat R Line''
**Volkswagen Passat** ir ģimenes tipa automašīna, kuru izgatavo vācu firma Volkswagen. Kopš 1973. gada *Passat* ir izgājis cauri deviņām dizaina paaudzēm. *Volkswagen* ir paziņojis, ka izdos jaunu *Passat CC*, kurš būs četru durvju *[[coupé]]*. Citās pasaules vietās *Passat* tiek saukts citādāk. *Passat Mk2* vēl joprojām ir pieejams Ķīnā kā jaunākais *Passat* modelis (citās pasaules vietās to beidza pārdot kā jaunu modeli kopš 1987. gada, izņemot Brazīlijā, kur to tā beidza pārdot 2006. gadā.)

## Ārējās saites
Minimālisms

**Minimālisms** — mākslas virziens 1960. gados, kurā dominē trīsdimensiju objekti (ir arī gleznojumi), vienkāršas ģeometriskas formas un elementu ritmisks atkārtojums, noliedzot gan īstenības ilūzijas, gan ideju propagandas, gan ekspresīvas pašizpausmes virsuzdevumus.
Minimālisms var būt arī mūzikas virziens. 

## Ārējās saites
* J. Taurens "Burtiskās nozīmes paradokss jeb nedaudz par minimālismu"
Pjērs Abelārs

**Pjērs Abelārs** (, dzimis 1079. gadā, miris ) bija viduslaiku sholastiķis, teologs un loģiķis. 

Viņš ir pazīstams ar savu darbu saistībā ar universālijām un valodas loģiku, kā arī ar to, ka bija pirmais viduslaiku domātājs, kas sacēlās pret Augustīna autoritāti teoloģijā un ētikā. Viņa uzskati dzīves laikā tika vērtēti pretrunīgi, un viņš tika gan plaši slavēts, gan nosodīts divos koncilos.

## Atsauces

* Rubenis, A. "Viduslaiku izglītība, antropoloģija un ētika". Rīga: Zvaigzne ABC, 2007. 239 lpp.

## Ārējās saites

* Abelārs - vēstures terminu skaidrojošā vārdnīca
Volkswagen Touran

**Volkswagen Touran** ir kompakts MPV, kurš ir bāzēts uz Volkswagen Golf V. To sāka pārdot 2003. gadā. Sākotnēji tas tika ražots ar piecām un septiņām sēdvietām, bet šobrīd piecu sēdvietu versija vairs nav nopērkama. Touran līdzinās Volkswagen Golf Plus. 
2015. gadā ir sākta otrās paaudzes Touran ražošana.

## Atsauces
Volkswagen Touareg

2003. gada ''Touareg''|thumb|300px
***Volkswagen Touareg*** ir Vācijas autobūves uzņēmuma *[[Volkswagen]]* SUV auto modelis. To ražo kopš 2003. gada. Tas ir pirmais *Volkswagen* sporta apvidus auto kopš *[[Volkswagen Thing]]*. 2006. gadā *Touareg* tika veikts pirmais *[[facelift]]*. Kopš 2003. gada uzlaboti *Touareg* piedalās Dakaras rallijā, pārstāvot gan VW rūpnīcas komandu, gan privātos braucējus. Mašīna ir saņēmusi četrus apbalvojumus — divus 2003. gadā, vienu 2004. gadā un vienu 2005. gadā. 2010. gadā uzsākta otrās paaudzes *Touareg* ražošana.

## Ārējās saites
Eksperimentāls lidaparāts

**Eksperimentāls lidaparāts** ir lidaparāts, kurš netiek izmantots pilnībā, bet gan atrodas izstrādes stadijā, kad mēģina noskaidrot, ko vēl nepieciešams uzlabot. Viens no labākajiem piemēriem ir ASV Gaisa spēku veiktie izmēģinājumi ar X-lidmašīnām jau no 1940. gadiem.
Aerodinamika

thumb|300px|Lidmašīnas radīts gaisa virpulis, kuru var saskatīt, ja gaisā tiek izpūsti iekrāsoti dūmi.

**Aerodinamika** (no  (*aēr*) — 'gaiss' un δύναμις (*dynamis*) — 'spēks') ir aeromehānikas apakšnozare, kura pēta gāzveida vides kustības likumus un šīs vides mehānisko, siltuma un citu mijiedarbību ar cietiem ķermeņiem (galvenokārt lidaparātiem), kas atrodas kustībā. Aerodinamikas likumus izmanto, projektējot lidaparātus, vēja dzinējus, ventilācijas iekārtas u.c.
Volkswagen Sharan

2005. gada Sharan|thumb|300px
**Volkswagen Sharan** ir minivens, kuru ražo vācu autobūves kompānija Volkswagen. Kopš automašīnas ražošanas uzsākšanas 1995. gadā, tai ir bijušas divas paaudzes (Mk1 un Mk2). Sharan kopumā ir ieguvis piecus apbalvojumus savā kategorijā - divus 1996. gadā, vienu 1998. gadā, vienu 1999. gadā un vienu 2000. gadā. Sharan līdzinieki (ražoti pēc viena sadarbības projekta) lielo minivenu klasē ir Ford Galaxy un Seat Alhambra.
Grumman X-29

thumb|250px

***Grumman X-29*** bija iznīcinātājs; viens no dīvainākajiem X-lidaparātiem. Tas izskatījās tā, it kā tas lidotu uz priekšu atpakaļgaitā. Inženieri cerēja, ka netradicionālais dizains palielinās manevrētspēju un samazinās gaisa pretestību. Tika izgatavotas tikai divas šī modeļa lidmašīnas, bet toties tās no 1984. gada līdz pat 1992. gadam veica 437 lidojumus. To uzdevums bija pārbaudīt kompozītmateriālus, kā arī uz priekšu vērstus spārnus.

Jau Otrā pasaules kara laikā vācieši bija radījuši līdzīgu lidmašīnu *[[Junkers Ju-287]]*. Tā neguva panākumus, jo nebija iespējams uzbūvēt tik stingrus spārnus, lai tie spētu izturēt aerodinamisko slodzi un vienlaikus lidmašīna nekļūtu pārāk smaga. Kad 1970. gados parādījās viegli un superizturīgi kompozītmateriāli, inženieri ķērās pie šī dizaina pilnveidošanas, dodot tam otro iespēju.

*X-29* bija sevišķi plāni spārni - vismodernākie izejmateriāli ļāva tos izgatavot elastīgus. Turklāt šajā lidaparātā bija izmantota *[[fly-by-wire]]* tehnoloģija, kas visas troses un trīšus ļāva aizstāt ar elektrības vadiem. Pilots vadīja lidmašīnu ar datoru palīdzību, kas nepārtraukti koriģēja stūres darbību, tādējādi izlīdzinot neapšaubāmi nestabilā lidaparāta gaitu.

*X-29* izmēģinājuma lidojumus izpildīja sekmīgi, un  kļuva par pirmo lidmašīnu ar spārnu vērsumu uz priekšu, kas pārvarējusi skaņas barjeru. Diemžēl lidmašīnas dizains izrādījās pārāk nestabils un tā neattaisnoja arī cerības uz zemāku gaisa pretestību, tādēļ projekts tika izbeigts.

## Video
*X-29 Aircraft with Forward Swept Wings military.com
Volkswagen Phaeton

2005.gada Phaeton|thumb|300px
**Volkswagen Phaeton** ir vācu firmas Volkswagen liels luksusa klases sedans. Mašīnu sāka ražot 2002. gadā un ražo līdz pat šim brīdim. Vārds *Phaeton* nāk no grieķu mitoloģijas. Phaeton ir ieguvis tikai vienu balvu kā labākais V8 modelis 2004. gadā. Phaeton pēc dizaina līdzinās Volkswagen Passat. Phaeton konkurenti šobrīd ir Audi A8, Bentley Continental Flying un Bentley Continental Flying Spur.

Pieejamie dzinēji: 3.0 TDI, 3.2 V6, 4.0 V8, 5.0 V10 TDI, 6.0 W12
Feska

**Feska** (grieķu: Φέσι, turku: *Fes*), arī **čečeja** un **tarbušs** (arābu: **طربوش**) ir sarkana filca cepure, kas līdzīga īsam konusam. Par feskas izcelsmes vietu uzskata Grieķiju, un to 19. gadsimtā valkāja Osmaņu impērijā dažādu reliģiju un tautību iedzīvotāji. Pēc impērijas sadalīšanas feskas popularitāte ievērojami mazinājusies. Cepures nosaukums cēlies no Fēsas pilsētas (Maroka) nosaukuma.

## Vēsture
Feskas pirmsākumi meklējami Antīkajā Grieķijā un atsevišķās pilsētvalstīs kā Damaska, kur to valkāja viduslaiku Bizantijas grieķi. Līdz ar bizantiešu Anatolijas pakāpenisku pievienošanu Osmaņu impērijai, no grieķiem šo tradicionālo galvassegu pārņēma arī paši osmaņi.

Sultāna Mahmuda II valdīšanas laikā (1808-1839) galmā pamazām tika ieviests eiropeisks ģērbšanās stils, kas nomainīja tradicionālos uzsvārčus un kaftanus. Galma jauno modi visā impērijā ātri pārņēma sabiedrība, valsts iestāžu darbinieki un valdošā inteliģence. Pārmaiņu laikā tika pieņemti eiropeiskie mēteļi, žaketes un bikses, bet pārmaiņas tomēr neskāra galvassegas. Islāma prasība vīriešiem lūgšanās pie zemes cieši piespiest galvu nesekmēja augstu un smailu cepuru nēsāšanu, tādēļ ar sultāna firmanu (rīkojums) feskas augstums tika samazināts un tika noteikts par oficiālo formas tērpa galvassegu visiem impērijas pavalstniekiem, neatkarīgi no viņu piederības milletam.

[thumb|[Osmaņu impērijas padišahs sultāns Mehmeds VI (1861—1926) ar fesku, kas izgatavota no aitādas.]]

## Feska bruņoto spēku formas tērpā
No 1840. līdz 1910. gadam feska ar tumši zilu pušķi bija oficiālā osmaņu armijas galvassega, līdz tika ieviestas aizsargkrāsas laiviņas. Tomēr fesku paturēja vēl atsevišķas vienības kavalērijā un artilērijā, kur feskas malas izgatavoja no aitādas un augšdaļa bija veidota no drēbes. Ēģiptes armija turpināja feskas lietošanu līdz pat 1950. gadam.

Neskatoties uz to, ka feska ir izskatīga un uzkrītoša galvassega, tā ir diezgan nepraktiska. Ja feskai neaplika aizsargkrāsas drānu, tā bija ļoti labs mērķis pretinieka šāvējiem. Feska praktiski nepasargā tās nēsātāju no saules. Sakarā ar to feska kļuva tikai par parādes tērpa sastāvdaļu un to līdz aptuveni 1960. gadiem Āfrikā izmantoja tikai pēdējās britu, francūžu, beļģu un spāņu kolonistu armijas.

## Aizliegums nēsāt feskas
1925. gada 25. novembrī Turcijas Lielā nacionālā asambleja pieņēma Cepuru likumu (*Şapka Kanunu*), ar kuru noteica, ka fesku, sariku (feska ar apkārt apsaitētu drānu vijumu) un citu līdzīgu galvassegu vietā nēsājamas cepures (platmales, cilindri u.tml., turku: *şapka*).

## Atsauces

## Skatīt arī
* Turbāns
Ortakējas mošeja

[thumb|Skats uz Ortakējas mošeju no [Bosfors|Bosfora krastmalas.]]
thumb|250px|Ortakējas mošejas lūgšanu zāle.

**Ortakējas mošeja**, oficiālais nosaukums: **Medžida Lielā mošeja** (turku: *Büyük Mecidiye Camii*, par godu sultānam Abdulmedžidam I) ir mošeja Ortakējas krastmalā, Bešiktašas rajonā, Stambulā pie Bosfora.

Pirmo Ortakējas mošeju uzcēla 18. gs., bet tagadējo mošeju, kas atrodas sākotnējās celtnes vietā, pavēlēja uzcelt Osmaņu impērijas sultāns Abdulmedžids I un tās būvniecība tika veikta no 1854. līdz 1856. gadam. Mošejas projektu izstrādāja armēņu arhitekti tēvs un dēls Baljani un tā celta neobaroka stilā.

## Skatīt arī
* Bešiktašas rajons, Ortakēja
* Baroks
* Abdulmedžids I
* Baljanu ģimene
* Osmaņu arhitektūra

## Ārējās saites
Troņmantnieka mošeja

thumb|right|Mošejas lūgšanu zāle.

**Troņmantnieka mošeja** (turku: *Şehzade Camii*) ir mošeja Stambulā, Turcijā. Mošeja tika uzcelta 1543. līdz 1548. gadam pēc Osmaņu impērijas sultāna Suleimana I pavēles arhitekts Sinans. Šo mošeju osmaņu arhitektūras vēsturnieki uzskata par pirmo slavenā arhitekta Sinana lielāko darbu klasiskajā osmaņu arhitektūrā.

Mošeja ir kvadrātveida ēka, kuru sedz liels centrālais kupols, kuram malās pieguļ četru kupolu puses. Lielo kupolu tur četras lielas kolonnas, kuru diametrs ir 19 m un to augstums ir 37 m. Troņmantnieka mošejas komplekss (kīlije) atrodas starp divu citu mošeju kompleksiem - Fatiha mošeja un Bajezida mošeja. Kīlijē ietilpst lūgšanu zāle, troņmantnieka prinča Mehmeta kapliča (tā tika uzcelta pirms mošejas), divas skolas (medreses), mazturīgo virtuve un karavānsarajs. Mošeju un tās pagalmu ieskauj siena, kas to nodala no pārējām kompleksa celtnēm.

## Ārējās saites

Turcijas Arhitektūras muzejs

Arhitekta Sinana projekta vietne

## Atsauces
Aptullah Kuran: Sinan: The grand old master of Ottoman architecture, Ada Press Publishers, 1987.  (angļu val.)
Jaunā mošeja

**Jaunā mošeja** jeb **Mātes Sultānes mošeja** (, *Valide Sultan Camii*; 1597 — 1663) ir mošeja Eminēnī rajonā, Stambulā, Turcijā. Tā atrodas Bosfora Zelta raga līča krastā, Galatas tilta dienvidu galā. Jaunā mošeja, tāpat kā Galatas tilts ir labi zināmas Stambulas tūrisma apskates vietas. Mošejas pagalmā ir uzbūvēta skaista mazgāšanās strūklaka (turku: *şadırvan*) un sultāna kiosks, kas noflīzēts ar Iznikas flīzēm.

## Vēsture
1597. gadā pēc sultāna Murada III sievas Safijes sultānes rīkojuma tika sākta mošejas celtniecība. Mošejas projektu sāka izstrādāt un realizēt arhitekts Dāvids āga (Davut), bet viņa darbu turpināja Dalgičs Ahmets āga un pabeidza — Mustafa āga sultāna Mehmeda IV valdīšanas laikā (1663). Mošejas celtniecībai tika piegādāti akmens bluķi no Rodu salas. Mošejas celtniecība tika pabeigta tikai 66 gadus pēc darbu sākšanas, jo tās pasūtītāji — sultāns Murads III un viņa sieva jau bija miruši, bet Konstantinopolē bija izplatījusies mēra epidēmija.

## Arhitektūra
Jaunās mošejas projekts ir arhitekta Sinana principu turpinājums, kas pārmantoti no Troņmantnieka mošejas un Sultāna Ahmeda mošejas. Šī mošeja ir atšķirīga ar piramīdai līdzīgo kupolu, kura diametrs ir 17,5 m un augstums — 36 m. Kupolu balsta četras lielas kolonnas.

## Attēlu galerija

Image:New Mosque, Istanbul, from Bosphorus.jpg|Skats uz mošeju
Image:DSC04004 Istanbul - Yeni camii - Foto G. Dall'Orto 24-5-2006.jpg|Mošejas pagalms
Image:Mezquita Nueva, Estambul, Turquía, 2024-09-28, DD 79-81 HDR.jpg|Mošejas interjers
Image:Yeni cami.jpg|Skats no Zelta raga
Image:New Mosque in 2025 (54504109092) (cropped).jpg|Jaunā mošeja naktī


## Atsauces
* Istanbul Portal — *History of Precincts*. ''New Mosque''

## Ārējās saites

* 360° panorāmas skats uz mošeju
* Turkey Travel Planner — informācija par Jauno mošeju
Venēdiks

**Venēdiks** (venēdu valoda, *Wenedyk*) ir mākslīga poļu-romāņu valoda, kuru 2002. gadā izstrādāja Nīderlandes valodnieks Jans van Stēnbergens, vadoties no fantastiska pieņēmuma, ka Polija būtu bijusi iekļauta Romas impērijā un latinizēta. Valodas vārdu krājums un morfoloģija pārsvarā bāzējas uz latīņu valodas, kamēr sintakses, izrunas un pareizrakstības pamatā ir poļu valoda. 2005. gadā valoda tika ievērojami pārstrādāta.

Bībeles lūgšana "Mūsu tēvs debesīs" venēdikā:


*Potrze nostry, kwały jesz en czałór, sąciewkaty si twej numię.* 
*Owień twej rzeń.* 
*Foca si twa włątać, komód en czału szyk i sur cierze.* 
*Da nów odzej nostry pań kocidzany.* 
*I dziemieć nów nostrze dziewta, komód i nu dziemiećmy swór dziewtorzór.* 
*I nie endycz nosz en ciętaceń, uta liwra nosz dzie mału.* 
*Nąk twie są rzeń i pociestać i głurza, o siąprz. Amen.*


## Ārējās saites
* Sākumlapa
1728 (skaitlis)

**1728 (tūkstoš septiņsimti divdesmit astoņi)** ir kārtas skaitlis starp 1727 un 1729. Tas ir skaitļa 12 kubs. Tā pieraksts duodecimālajā skaitīšanas sistēmā ir 1000. Romiešu skaitļu sistēmā 1728 tiek pierakstīts šādi — MDCCXXVIII , bet binārajā skaitīšanas sistēmā tūkstoš septiņsimti divdesmit astoņi ir 110110000002, oktālajā skaitīšanas sistēmā — 33008 un heksadecimālajā skaitīšanas sistēmā — 6C016. Tūkstoš septiņsimti divdesmit astoņi ir pāra skaitlis.
## Skatīt arī
* 1728. gads
Volkswagen Caddy

***Volkswagen Caddy*** ir Vācijas autobūves kompānijas *[[Volkswagen]]* paneļu furgona modelis, ko ražo kopš 1980. gada. Pieejams Eiropas un citu pasaules valstu tirgos. Sākotnēji *Volkswagen Caddy* 1980. gadā bija pieejams tikai Ziemeļamerikā, bet Eiropā šis modelis kļuva pieejams tikai no 1982. gada. Pirmā un otrā modeļa paaudzei bija pieejama arī pikapa virsbūve.

2005. gadā iznāca īpaša *Caddy Life* versija divās dažādās krāsās.

## Ārējās saites
Volkswagen Transporter (T4)

***Volkswagen Transporter'' (T4)''', [[Ziemeļamerika|Ziemeļamerikas]] tirgū zināms kā ***Volkswagen EuroVan**', ir furgons, ko no 1990. līdz 2004. gadam ražoja Vācijas uzņēmums *[[Volkswagen Commercial Vehicles]]*, tā priekštecis ir *[[Volkswagen Type 2 (T3)]]* un pēctecis *[[Volkswagen Transporter (T5)]]*.

T4 ir pirmais *Volkswagen* furgons ar priekšā novietotu šķidrumdzeses dzinēju. *Transporter* būvēts uz *[[Volkswagen Group T]]* platformas. Pēc gandrīz 14 gadu modeļa ražošanas, šis ir otrs VW furgons ar ilgāko ražošanas laiku pēc T1.

## Atsauces

## Ārējās saites

* Volkswagen T4 1990-2003: Transporter, Caravelle, Multivan, Camper and Eurovan — An in-depth history of the Transporter T4.
Ričards Florida

**Ričards Florida** (, dzimis  ASV) ir pilsētplānošanas teorētiķis, galveno vērību velta ekonomiskajai un sociālajai teorijai.

Filosofijas doktora grādu R. Florida ir ieguvis 1986. gadā Kolumbijas Universitātē. Pašlaik Florida ir Toronto universitātes (Kanāda) Rotmana menedžmenta skolas Labklājības institūta vadītājs. Viņš vada arī privāto "radošās šķiras" institūtu ().

## Darbi
Ričarda Floridas visplašāk pazīstamais darbs ir viņa piedāvātā radošās šķiras () koncepcija, kura izklāstīta R.Floridas grāmatās *The Rise of the Creative Class* ("Radošās šķiras izcelšanās", 2002), *Cities and the Creative Class* ("Pilsētas un radošā šķira", 2005), *The Flight of the Creative Class* ("Radošās šķiras lidojums", 2005) un *Who’s Your City?* ("Kas ir tava pilsēta?", 2008).

## Radošās šķiras teorija
Pēc Ričarda Floridas pieejas, radošajai šķirai ir divas galvenās apakšsastāvdaļas:

* super-radošais kodols - galvenokārt, rada jaunas formas vai dizainus, ko iespējams plaši izmantot;
* radošie profesionāļi - galvenokārt, izmantojot savas zināšanas iesaistās problēmu risināšanā. 

Radošais kodols sastāv no datorzinību, matemātikas, arhitektūras, indžinierzinātnes, sociālo zinātņu, izglītības, bibliotekārzinātnes, mākslas, dizaina, izklaides, sporta un mediju profesiju pārstāvjiem. Radošo profesionāļi apakšsastāvdaļu veido menedžmenta, biznesa, finanšu, juridisko, veselības aprūpes un tehnisko profesiju pārstāvji. R. Florida uzsver, ka ekonomiskā attīstība ir ātrāka vietās, kur ir augstāk attīstīti cilvēki. No viņa perspektīves, radoši cilvēki veicina ekonomisko attīstību, savukārt, viņi dod priekšroku vietām, kas ir inovatīvas, daudzveidīgas un tolerantas.

R. Floridas teorija apgalvo, ka pilsētu reģionos ir koncentrēti augsto tehnoloģiju darbinieki, mākslinieki, mūziķi, lesbietes, geji un grupa, kas tiek saukta par "ļoti bohēmisku" (). Tāpēc šie reģioni ir laba augsne augstākam ekonomiskās attīstības līmenim. Florida izvirza teoriju, ka radošā šķira nodrošina atvērtu, dinamisku, personībās balstītu un profesionālu vidi, kas savukārt piesaista radošākos cilvēkus no biznesa un kapitāla aprindām.

## Pilsētu vērtēšanas indeksi
Vērtējot pilsētas, R. Florida piedāvā pats savu sistēmu: "bohēmisko indeksu", "geju indeksu", "dažādības indeksu" utml.

R. Floridas teorijai ir gan savi piekritēji, gan kritiķi. Pēdējie R. Floridam pārmet elitismu un apšauba viņa metodes.

## Ārējās saites
* Rotmana menedžmenta skolas mājaslapa
* Radošās šķiras institūta mājaslapa
* https://web.archive.org/web/20101214072610/http://people.vanderbilt.edu/~james.c.fraser/publications/Cities%20and%20the%20Creative%20Class.pdf
1458 (skaitlis)

**1458** ir kārtas skaitlis starp skaitļiem 1457 un 1459. Šis ir viens no trijiem skaitļiem (1458; 1729 un 81), kuram izpildās īpašība: ja visus tā ciparus saskaita un tad iegūtā skaitļa ciparus samaina vietām, un to sareizina ar iepriekš iegūto skaitli, tad veidojas sākumā iedomātais skaitlis(1458; 1729 vai 81); 1+4+5+8=18 ; 18 x 81=1458
81 (skaitlis)

**81** ir kārtas skaitlis, kurš atrodas starp 80 un 82. Šis ir viens no trijiem skaitļiem (1458; 1729 un 81), kuram izpildās īpašība: ja abus tā ciparus saskaita un tad iegūtā skaitļa ciparus samaina vietām, un to sareizina ar iepriekš iegūto skaitli, tad veidojas sākumā iedomātais skaitlis (1458; 1729 vai 81); 8+1=9 ; 9 x 9=81

Gada 81. diena ir 22. marts, garajā gadā — 21. marts.

## Matemātikā
* Skaitļa 9 kvadrāts.
* Skaitļa 3 ceturtā pakāpe.
* Abu skaitļa ciparu summas kvadrāts ir 81.

## Zinātnē
* Tallija atomskaitlis.

## Citās jomās
* ASCII kods "Q" simbolam.
* Starptautisko tālsarunu kodu sarakstā Japānas kods.
* Viens no diviem ISBN grupas kodiem Indijā iespiestajām grāmatām.
Dzeltenā lēpe

**Dzeltenā lēpe** () ir daudzgadīgs ūdensrožu dzimtas ūdensaugs.

Bieži sastopams ezeros, upju attekās un lēni tekošās upēs. Saknenis resns, garš un sulīgs, uz tā redzamas lapu kātu atliekas. Zied no jūnija līdz augustam. Ziedi atrodas lapu žāklēs, pa vienam pat vairāk nekā 1 m gara kāta galā, 4—6 cm diametrā. Kauslapas ziedam ir piecas, dzeltenas, ārpusē, pie pamata zaļganas, biezas, 2—3 cm garas, 3—4 reizes garākas par vainaglapām. Vainaglapu ir daudz, tās ir dzeltenas, pie pamata sašaurinātas, galotnē noapaļotas vai mazliet jomainas. Putekšņlapas iegarenas, dzeltenas, līdzīgi vainaglapām piestiprinātas pie ziedgultnes. Putekšnīcas iegareni ovālas, dzeltenas. Sēklotne olveida, galotnē koniski sašaurināta. Drīksnas vidū piltuvveida padziļinājums, mala gandrīz gluda, stari 10-—2, tie nesniedzas līdz malai. Augļlapu daudz. Auglis koniski olveidīgs, tā virsma gluda. Auglis nogatavojas zem ūdens. 

Ārstniecībā izmanto sakneņus. No drogas iegūst alkaloīdus, kuri iedarbojas uz trihomonām un dažiem mikroorganismiem. Svaigu sakņu esenci lieto homeopātijā. Izmantojot sakneņus, pēc tautas medicīnas norādījumiem iespējama saindēšanās.
Vertikālas pacelšanās un nolaišanās lidmašīna

[thumb|250px|Viena no ''VTOL'' lidmašīnām - ''[V-22 Osprey*.]]

*'Vertikālas pacelšanās un nolaišanās lidmašīna** ir [[lidmašīna]]s, kuras spēj pacelties [[vertikāls|vertikāli]], bet pēc tam pārvietoties ar lielu ātrumu [[horizontāls|horizontāli]]. Saīsinājumā bieži vien šīs lidmašīnas sauc par **VTOL lidmašīnām**, kas ir [[akronīms]] no angļu frāzes **Vertical Take-Off and Landing'''.
6174 (skaitlis)

**6174** ir kārtas skaitlis starp skaitļiem 6173 un 6175. Tā pieraksts heksadecimālajā skaitīšanas sistēmā ir 181E. Šim skaitlim piemīt šādas īpašības:

* 5432 — 2345 = 3087 
* 8730 — 0378 = 8352 
* 8532 — 2358 = 6174

* 2111 — 1112 = 0999 
* 9990 — 0999 = 8991 
* 9981 — 1899 = 8082 
* 8820 — 0288 = 8532 
* 8532 — 2358 = 6174
Elektroniskais portfelis

**Elektroniskais** jeb **digitālais portfelis** (saīsinājumā **e-portfelis**) ir lietotāja izveidots un pārvaldīts elektronisko materiālu kopojums, ko parasti ievieto internetā.

## Elektroniskā portfeļa saturs
 
Elektroniskajā portfelī var ievietot elektroniskus tekstus, attēlus, video un multivides failus, ieejas blogos, saites, hipersaites u.tml.

Elektroniskā portfeļa saturu tā izveidotājs var operatīvi mainīt un papildināt.
Elektroniskos portfeļus plaši izmanto, lai atbalstītu skolēnus un studentus, personas, kas vēlas uzlabot savas profesionālās zināšanas un iemaņas, darba meklētājus un devējus, kā arī lai uzlabotu dažādu pakalpojumu pieejamību un kvalitāti. Elektroniskais porfelis var kalpot arī kā lietotāja pašizpausmes platforma.

## Piekļuve elektroniskajam portfelim

Elektroniskajam portfelim tā izveidotājs var piešķirt brīvu pieeju vai piekļuvi ierobežot. Lietotājs var ierobežot piekļuvi vai nu visam elektroniskajam portfelim, vai atsevišķām tā daļām un elementiem.

## Elektroniskā portfeļa izmantošana valsts pārvaldē
 
Elektronisko portfeli var izmantot valsts un pašvaldības institūcijas elektroniskajā pārvaldē, galvenokārt, lai nodrošinātu noteikta personu loka (piemēram, deputātu, darbinieku un žurnālistu) pastāvīgu un nepārtrauktu piekļuvi konkrētiem dokumentiem un to projektiem.

Elektroniskajā pārvaldē izmantota elektroniskā portfeļa piemērs: Rīgas domes elektroniskais portfelis RD ePortfelis. Lai piekļūtu elektroniskajiem dokumentiem, kas ievietoti Rīgas domes elektroniskajā portfelī, nepieciešams lietotājvārds un parole, ko piešķir Rīgas pašvaldība.

## Dokumentu aprites sistēma ePortfelis

Latvijā izstrādātais ePortfelis ir uzņēmuma, iestādes vai organizācijas vienota informatīvā sistēma, kura elektroniski organizē visus ar dokumentiem veicamos darbus. Sistēma palīdz atrast nepieciešamos dokumentus, parāda to projektu apriti, ļauj kontrolēt ar dokumentiem saistītos termiņus, nodrošina dokumentu arhivēšanu un sistematizēšanu.
7744 (skaitlis)

**7744** ir naturāls skaitlis, kas veselo skaitļu rindā atrodas starp skaitļiem 7743 un 7745. Tas ir vienīgais kāda skaitļa kvadrāts, kuram savā starpā ir vienādi gan pirmie divi cipari, gan divi pēdējie cipari. Tā kvadrātsakne ir skaitlis 88, kuram arī abi cipari ir vienādi.

Romiešu skaitļu sistēmā septiņdesmit deviņi tiek pierakstīts šādi — VMMDCCXLIV, bet binārajā skaitīšanas sistēmā septiņdesmit deviņi ir 11110010000002, oktālajā skaitīšanas sistēmā — 171008 un heksadecimālajā skaitīšanas sistēmā — 1E4016. 7744 ir pāra skaitlis.
Olympia

**Olympia** var būt

* Opel Olympia — Opel firmas automašīnas modelis

## Skatīt arī
* Olimpija
** Olimpija — pilsēta Grieķijā
** Olimpija (ASV) — pilsēta ASV
* Olimpiskās spēles
* Iepirkšanās centrs "Olimpia"
Radošā šķira

**Radošā šķira** () ir cilvēku grupa, ko ASV sociālais zinātnieks PhDr Ričards Florida uzskata par ekonomiskās attīstības virzītājspēku ASV postindustriālajās pilsētās.

R. Florida radošo šķiru dala divās daļās: 
# radošie profesionāļi, “zināšanu darbinieki” () — visi, kas darbā izmanto specifiskas zināšanas un radošu pieeju (piemēram, IT speciālisti, ārsti, juristi);
# superradošais kodols () — tie, kuru nodarbošanās saistīta ar jaunradi, piemēram, mākslinieki, dizaineri, arhitekti, mācībspēki, datorprogrammētāji, žurnālisti (pēc R. Floridas domām, tie ir aptuveni 12 procenti no visiem ASV nodarbinātajiem).
Bez šīm divām galvenajām radošo cilvēku grupām radošajā šķirā tiek ieskaitīta arī skaitliski mazākā bohēmistu () grupa. 

Radošās šķiras koncepcijai un R. Floridas pētījumu metodēm ir daudz kritiķu.

## Ārējās saites
* Oficiālā mājaslapa
Sniegbaltā ūdensroze

**Sniegbaltā ūdensroze** () ir daudzgadīgs ūdensrožu dzimtas ūdensaugs. 

Augs diezgan bieži ir sastopams stāvošos vai lēni tekošos ūdeņos. Saknenis ir spēcīgi attīstīts, uz tā redzamas lapu kātu atliekas. Lapas pamīšus, vienkāršas, peldošas un iegrimušas. Lapas plātne apaļi ovāla, 10—30 cm plata, plātnes sirdsveida iegriezums dziļš un pārsniedz 1/3 plātnes garuma. Zied no jūnija līdz augustam. ziedi balti, 7—12 cm diametrā, gandrīz bez smaržas. kauslapas 4, iegareni olveidīgas, noziedot nenokrīt. Drīksna sarkana, paretam arī dzeltena, ar 6—15 stariem, vidū stipri iespiesta. Putekšņi eliptiski, ar kārpiņām. Auglis olveida, tā virsma ar rētiņām. Auglis nogatavojas zem ūdens un atveras ar nekārtniem plīsumiem. Sēklas peldošas. Vairojas galvenokārt veģetatīvi ar sakneņiem, arī ar sēklām. Aizsargājamais augs (4. kategorija).

## Atsauces

## Ārējās saites
Manta

**Manta** var būt:
* manta — īpašums, lieta;
* manta — raja (*Manta birostris*);
* Manta — pilsēta Ekvadorā;
* Opel Manta — *Opel* firmas automašīnas modelis;
* X-44 MANTA — *Lockheed Martin* eksperimentālas lidmašīnas koncepcija;
* Ansamblis Manta — latviešu alternatīvās mūzikas grupa;
* rotaļlieta.
Signum

**Signum** (no  "signāls").
Tas var būt arī:
* Opel Signum — *Opel* firmas automašīnu marka
* Signum - atstarojošu ceļa zīmju rūpnīca, dibināta 1961. gadā, darbojas Jelgavā, ievērojama ar to, ka ražoja pirmās gaismu atstarojošas ceļa zīmes PSRS

## Skatīt arī
* Signāls
* Sign funkcija
ASV Gaisa spēki

**ASV Gaisa spēki** (, saīsinājumā *USAF*) ir Amerikas Savienototo Valstu bruņotie gaisa spēki. ASV Gaisa spēki izveidoti .
[thumb|right|[ASV Kara aviācijā izmantoto apzīmējumu uz lidmašīnām vēsture1.) 5/1917–2/1918 2.) 2/1918–8/1919 3.) 8/1919–5/1942 4.) 5/1942–6/1943 5.) 6/1943–9/1943 6.) 9/1943–1/1947 7.) 1/1947–]]
## Izmantotās lidmašīnas
2021. gada jūnijā ASV gaisa spēku rīcībā bija 5217 lidmašīnas, no tām 4131 bija aktīvajā dienestā. Līdz 1962. gadam armija un gaisa spēki uzturēja vienu lidmašīnu nosaukumu sistēmu, bet ASV jūras spēki – atsevišķu sistēmu. 1962. gadā tie tika apvienoti vienā sistēmā, kas lielā mērā atspoguļo armijas un gaisa spēku metodi. Lai iegūtu pilnīgāku informāciju par šīs sistēmas darbību, skatiet Amerikas Savienoto Valstu militāro gaisa kuģu apzīmējumu sistēmas. Dažādās gaisa spēku lidmašīnas ietver:

### A—Uzbrukuma
ASV Gaisa spēku uzbrukuma lidmašīnas ir paredzētas, lai uzbruktu mērķiem uz zemes, un tās bieži tiek izmantotas kā tuvs gaisa atbalsts ASV sauszemes spēkiem un to tuvumā. Draudzīgo spēku tuvums prasa precīzus triecienus no šīm lidmašīnām, kas ne vienmēr ir iespējams ar bumbvedēju lidmašīnām. Viņu loma ir drīzāk taktiska, nevis stratēģiska, darbojoties kaujas priekšgalā, nevis pret mērķiem, kas atrodas dziļāk ienaidnieka aizmugurē. Gaisa spēki pašlaik veic OA-X eksperimentu ar nolūku iegādāties jau gatavu vieglo uzbrukuma lidmašīnu. Pašreizējās USAF uzbrukuma lidmašīnas ekspluatē Gaisa kaujas pavēlniecība, Klusā okeāna gaisa spēki un Gaisa spēku īpašo operāciju pavēlniecība.
[thumb|[Fairchild Republic A-10 Thunderbolt II|A-10 Thunderbolt II ground-attack aircraft]]
*A-10C Thunderbolt II
*AC-130J Ghostrider
*AC-130W Stinger II

## Atsauces un piezīmes

## Ārējās saites

* Official USAF site
* Air Force Blue Tube page on youtube.com
Astra

**Astra** var būt:
* Astra — sieviešu personvārds;
* Gunārs Astra (1931—1988) — latviešu disidents;
* Opel Astra, *Opel* firmas automašīnas marka;
* SES Astra, pavadoņu televīzijas operatorkompānija Eiropā;
* Astra — vasarnīcu ciems Saulkrastu novadā.

## Skatīt arī
* Astri
Iznīcinātājs

**Iznīcinātājs** ir kaujas lidmašīna, kuras galvenais uzdevums ir iznīcināt pretinieka lidaparātus gaisa kaujās. Tas ir viens no būtiskākajiem elementiem mūsdienu gaisa spēkos, jo spēj nodrošināt gaisa pārākumu jebkurā konfliktā. Pretēji bumbvedējiem, kuru galvenā funkcija ir uzbrukt sauszemes vai jūras mērķiem, nometot bumbas, iznīcinātāji specializējas ātrā manevrēšanā, mērķu meklēšanā un precīzā triecienā gaisa pretiniekiem.

Iznīcinātājiem ir īpaši izstrādāta aerodinamika, jaudīgi dzinēji un uzlabotas ieroču sistēmas, kas ļauj tiem sasniegt lielu ātrumu (dažiem pat virs skaņas ātruma) un operēt dažādos augstumos. Mūsdienu iznīcinātāji ir aprīkoti ar modernām radariekārtām, elektroniskās karadarbības sistēmām un vadāmiem raķešu ieročiem, piemēram, vidējas un lielas darbības rādiusa raķetēm, kas ļauj tiem uzbrukt pretinieka lidmašīnām vēl pirms vizuālā kontakta.

Papildus tos izmanto arī kā pavadošās lidmašīnas, aizsargājot transportlidmašīnas, civilās aviācijas kuģus un bumbvedējus pret iespējamiem uzbrukumiem no citiem gaisa kuģiem. Tas ļauj veikt stratēģiskas operācijas ar lielāku drošību, it īpaši ilgstošos vai starptautiskos lidojumos.

Lai gan iznīcinātāju pamatfunkcija ir cīņa ar citiem lidaparātiem, daļa no tiem ir pielāgoti arī sekundāriem uzdevumiem — piemēram, triecieniem uz zemes un jūrā, izmantojot vadāmās bumbas un raķetes. Šādi daudzfunkcionāli iznīcinātāji kļuvuši īpaši populāri 21. gadsimtā, piemēram, *[[F-16 Fighting Falcon]]*, *[[F/A-18 Hornet]]* un jaunākās paaudzes *[[F-35 Lightning II]]*. To efektivitāte gan aizsardzības, gan uzbrukuma operācijās padara tos par būtisku valsts militārās spējas sastāvdaļu.

## Iznīcinātāju evolūcija


RoteBaron.JPG|Pirmā pasaules kara laika iznīcinātājs
Supermarine Spitfire Mk XVI NR.jpg|Otrā pasaules kara laika iznīcinātājs *[[Supermarine Spitfire]]*
Two_Mirage_III_of_the_Royal_Australian_Air_Force_1.JPEG|1960. gadu iznīcinātājs
Dassault Rafale B.jpg|1990. gadu iznīcinātājs
Sukhoi T-50 in 2011 (4).jpg|2020. gadu piektās paaudzes iznīcinātājs


## Skatīt arī
* ASV kaujas lidmašīnu saraksts

## Ārējās saites
Ford 2GA

**Ford 2GA** ir automobilis, kuru 1942. gadā ražoja amerikāņu uzņēmums Ford. Šo automobili tikai 1942. gadā. Automobilim ir divas durvis.

## Tehniskais raksturojums
Modelis: Ford 2GA Special
* Dzinējs: 6 cilindru
* Jauda: 90 Zs
* Garenbāze: 114"
* Svars: 3093 lb
* Spriegums: +/- 6 V

## Atsauces
Ford Galaxy

2006. gada ''Galaxy''|thumb|300px
**Ford Galaxy** ir automašīnas marka, kuru 1995. gadā sāka ražot ASV autoražotājs Ford. Kopš 1995. gada *Galaxy* ir piedzīvojis trīs "feisliftus" — pirmais no 1995. gada līdz 2000. gadam, otrais no 2000. gada līdz 2006. gadam, un trešais no 2006. gada. Līdzīgs modelis jaunākajai *Galaxy* versijai ir Ford S-Max, bet divām iepriekšejām bija Volkswagen Sharan un Seat Alhambra.
McDonnell Douglas X-36

thumb|250px|''X-36'' lidojumā.

**McDonnell Douglas X-36** bija vienmotora lidmašīnas prototips. No 1997. līdz 1998. gadam tika izveidotas tikai divas šī modeļa lidmašīnas, kuras abas kopā veica 33 testa lidojumus. Šī lidmašīna tika izveidota ar mērķi radīt tālvadāmu, viegli manevrējamu izlūklidmašīnu bez astes.

Lidmašīnas samazinātais modelis bija sešus metrus garš. Konstrukcija bez astes padarīja šo lidaparātu gan vieglāku, gan lētāku. Gaisa pretestība bija zemāka, un atstarojošā virsma - mazāka, tādēļ *X-36* patērēja mazāk degvielas un bija grūti uztverama ar radaru. Videokamera lidmašīnas priekšgalā darīja pilota acs funkcijas, kamēr viņš pats atradās uz zemes, virtuālā vadības kabīnē, kas bija aprīkota ar stūri, pedāļiem un visiem instrumentiem.

*X-36* bija ārkārtīgi manevrētspējīga un guva milzu panākumus. Inženieri būtiski papildināja zināšanas par izlūklidmašīnu - īpaši bezpilota kaujas lidmašīnu - būvi.
Ford Fiesta

2017. gada ''Ford Fiesta''|thumb|300px
***Ford Fiesta*** ir automašīnas marka, kuru 1976. gadā sāka ražot ASV firma *[[Ford]]*. To izgatavo arī Brazīlijā, Meksikā, Venecuēlā, Ķīnā, Indijā un Dienvidāfrikā. Tas ir viens no *Ford* visveiksmīgākajiem auto, pārdots vairāk kā 10 miljonos eksemplāru. Tam ir bijušas septiņas paaudzes kopš 1976. gada, un šī modeļa ražošana vēl joprojām turpinās. Astotā paaudze ir plānota 2008. gadā. *Fiesta* ir ieguvusi piecus apbalvojumus.
Ford Focus

thumb|300px|2008. gada ''Focus''
***Ford Focus*** ir maza ģimenes automašīna, ko ražo ASV firma *[[Ford]]*. To sāka pārdot Eiropā no 1998. gada un Austrālijā no 2002. gada. Kopš tā laika tas ir kļuvis par Apvienotās Karalistes visvairāk pārdoto auto. Eiropā, Dienvidamerikā un Dienvidāfrikā tas nomainīja *[[Ford Escort]]*, bet Austrālijā, Jaunzēlandē un Japānā tas nomainīja *[[Ford Laser]]*. Jaunākā *Focus* paaudze tika izveidota 2005. gadā un modernizētā versija 2008. gadā.
GT

**GT**, **Gt** vai **gt** var būt:
* Gt — gigatonna
* GT — Gvatemalas ISO 3166-1 kods
* Ford GT — *Ford* firmas automašīnas marka
* Opel GT — *Opel* firmas automašīnas marka
* .gt — Gvatemalas augšējā līmeņa domēns
Heinrihs Georgs fon Jannavs

**Heinrihs Georgs fon Jannavs** (*Heinrich Georg von Jannau*, dzimis , miris ) bija vācbaltu mācītājs Vidzemes guberņas igauņu daļā, literāts. Studējis Tērbatas un Jēnas universitātē. Filozofijas doktors (1816.). Kurzemes literatūras un mākslas biedrības goda biedrs (1825.), Baltijas provinču vēstures un senlietu pētīšanas biedrības dibinātājs (1834.), Igaunijas zinātņu biedrības loceklis (1838.), Vidzemes evaņģēliskās konsistorijas loceklis (1842.) un Parīzes vēstures institūta korespondētājloceklis (1842.). Tallinas brīvmūrnieku ložas „*Isis*“ brālis (1817.).

## Darbi
* *Johann Heinrich Rosenplänter, Heinrich Georg von Jannau. Beiträge zur genauern Kenntniss der ehstnischen Sprache. Neunzehntes Heft* (1828.)
* *Heinrich Georg von Jannau. Ueber die Grund- und Ursprache der Ehsten* (1828.)

## Ārējās saites
* Digital Text Repository for Older Estonian Literature
Ford Ka

2008. gada Ka|thumb|300px
**Ford Ka** ir pilsētas tipa automašīnu marka, kuru izgatavo ASV kompānija Ford. Mašīnu ražo kopš 1996. gada. Tās otro versiju sāka ražot 2008. gadā un to ražo Firat rūpnīcā Tihi pilsētā Polijā 

Pirmās paaudzes *Ka* bija arī divas papildu modifikācijas *SportKa* un *StreetKa*.
Gustavs Kristiāns fon Hantvigs

**Gustavs Kristiāns fon Hantvigs** (vācu: Gustav Christian von Handtwig) (1713 — 1767) bija Rīgas pilsētas ārsts un galma padomnieks. Ieviesis Rīgā Striktās observances sistēmu, pārveidojis brīvmūrnieku ložu „Zum Nordstern“ par Striktās observances ložu „Zum Schwerdt“ (1765). Rīgas ložas „Zum Schwerdt“ pirmais krēsla meistars (līdz 1767). J. G. Herders viņa nāves sakarā sacerējis odu.

## Dzīvesgājums
Dzimis 1713. gadā Dago salā luterāņu prāvesta Georga Hantviga (1676–1733) ģimenē. Studēja medicīnu Rostokas Universitātē (1735—1738), 1738. gadā aizstāvēja doktora grādu. 1750. gadā kļuva par Rostokas apriņķa ārstu un 1754. gadā iecelts dižciltīgo kārtā.

1760. gadā tika ievēlēts par Rostokas Universitātes profesoru, lasījis lekcijas tiesu medicīnā. 1760. gadā ar Berlīnes karaliskās lielložas patentu (vēlāk pārdēvēta par *Große National Mutterloge "Zu den drei Weltkugeln"*) dibinājis Rostokas ložu "Zu den drei Sternen", kuru vadījis līdz 1764. gadam.

1765. gadā Rīgā nodibinājis ložu "Pie Zobena" („Zum Schwerdt“) ar Prūsijas nacionālās lielložas "Pie trim zemeslodēm" patentu.
Miris 1767. gada 31. janvārī Rīgā.

## Darbi
* *Dissertatio Physico-Medica, de Calcvlo In Glandvlis Svblingvalibvs Reperto, Vom Stein der untern Zungen Drüsen* [Gustava Kristiāna Hantviga noslēguma darbs ar tam sekojošu disputu]. Rostock: Adler (1754) 
* Handtwig C. G.: *De dormientibus, eorundemque situ Rostochii*. Diss. Medica resp. A. W. de Marnee (1752).

## Literatūra
* *Adelige Freimaurer in Mecklenburg 1750-1850*. Nobilitas — Zeitschrift für deutsche Adelsforschung, 2002. (vāciski)

### Ārējās saites
* Catalogus Professorum Rostochiensium
* Rostocker Matrikelportal
* Rostokas ložas "Zu den drei Sternen" lapa (vāciski)
* Brīvmūrnieku enciklopēdijas raksts par Latviju (vāciski)
* Institut Deutsche Adelsforschung
* Detlef Tiess. Gerichtliche Chemie und Toxikologie an der Mecklenburgischen Landesuniversität Rostock vom 18. bis 20. Jahrhundert. Ein Überblick.

## Atsauces
Ford Mondeo

2008.gada Mondeo|thumb|300px
**Ford Mondeo** ir liels amerikāņu firmas Ford ģimenes auto. Vārds *Mondeo* tulkojumā no latīņu valodas nozīmē *pasaule*. Mondeo sāka ražot 1993. gadā un to ražo vēl joprojām. Mašīnas priekštecis ir Ford Sierra. Pirmo Mondeo paaudzi ražoja no 1993. gada līdz 2000. gadam. Kopš 2007. gada ražo Mondeo ceturto paaudzi. Mašīna kopā ir ieguvusi divpadsmit apbalvojumus. NCAP šo mašīnu pēc izturības ir novērtējis kā izcilu.